ગુજરાત વિધાનસભાની ચૂંટણી હાલ એટલી મહત્વની થઇ ગઇ છે કે નેશનલ મીડિયા પણ જાણે તે લોકસભાની ચૂંટણીના હોય તે દરજ્જે કવર કરી રહ્યું. જો કે તે વાતમાં તો કોઇ જ બે મત નથી કે આ ચૂંટણી ભાજપ અને કોંગ્રેસ માટે અસ્તિત્વની લડાઇ છે. અને તેના પરિણામોના પડધમ ગુજરાતમાં જ નહીં ભારતમાં પણ ચોક્કસથી પડશે. 22 વર્ષથી સત્તામાં રહ્યા પછી ભાજપ માટે જ્યાં આ વટનો સવાલ બન્યો છે ત્યાં જ ભારતમાંથી લુપ્ત થતી કોંગ્રેસને જીવંત રાખવા માટે આ ચૂંટણી કોંગ્રેસ માટે અસ્તિત્વની લડાઇ છે. જો કે દરેક ઓપિનિયન પોલ ગુજરાતમાં ભાજપના જ વિજયની વાત કરે છે પણ કોને કેટલી સીટો મળશે તે મામલે તમામના મતત અલગ અલગ છે ત્યાં અહીં વાંચો તમામ પોલની બેઠકની જાણકારી એક જ લેખમાં...